KOMISIJOS REGLAMENTAS (EB) Nr. 1796/2004
2004 m. spalio 15 d.
iš dalies keičiantis ir pataisantis Reglamentą (EB) Nr. 14/2004 dėl prognozuojamo tiekimo Prancūzijos užjūrio departamentų javų ir iš vaisių ir daržovių pagamintų produktų sektoriams balanso ir dėl prognozuojamo tiekimo Madeiros salai augalinio aliejaus, iš vaisių ir daržovių pagamintų produktų, pieno ir pieno produktų bei kiaulienos sektoriams balanso
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1452/2001, įvedantį specialias priemones tam tikriems Prancūzijos užjūrio departamentų žemės ūkio produktams ir iš dalies pakeičiantis Direktyvą 72/462/EEB bei panaikinantis Reglamentus (EEB) Nr. 525/77 ir (EEB) Nr. 3763/91 (Poseidom) (1), ypač į jo 3 straipsnio 6 dalį,
atsižvelgdama į 2001 m. birželio 28 d. Tarybos reglamentą (EB) Nr. 1453/2001, įvedantį specialiąsias priemones tam tikriems Azorų salų ir Maderos žemės ūkio produktams ir panaikinantis Reglamentą (EEB) Nr. 1600/92 (Poseima) (2), ypač į jo 3 straipsnio 6 dalį,
kadangi:
(1)
2003 m. gruodžio 30 d. Komisijos reglamente (EB) Nr. 14/2004, nustatančiame tiekimo balansą ir Bendrijos pagalbą žmonių maistui vartoti, perdirbimui ir žemės ūkio sąnaudoms skirtų tam tikrų pagrindinių produktų tiekimui bei gyvų gyvūnų ir kiaušinių tiekimui atokiausiems regionams pagal Tarybos reglamentus (EB) Nr. 1452/2001, (EB) Nr. 1453/2001 ir (EB) Nr. 1454/2001 (3), nustatomi prognozuojami tiekimo balansai ir Bendrijos pagalba.
(2)
Dabartinis grūdų bei iš vaisių ir daržovių pagamintų produktų Prancūzijos užjūrio departamentams ir augalinio aliejaus, iš vaisių ir daržovių pagamintų produktų, nenugriebto pieno miltelių ir sūrių, bei kiaulienos Madeiros salai metinių tiekimo balansų vykdymo lygis parodė, kad nustatyti išvardytų produktų tiekimo kiekiai neatitinka poreikio, nes paklausa yra didesnė nei buvo numatyta.
(3)
Todėl reikėtų pirmiau išvardintų produktų kiekius suderinti su tikraisiais aptariamų atokiausių regionų poreikiais.
(4)
Priimant Reglamentą (EB) Nr. 14/2004 buvo padaryta techninė klaida, susijusi su II priedo I dalyje minėtų veislinių arklių, skirtų Prancūzijos užjūrio departamentams, KN kodu. Reikėtų ištaisyti šią klaidą.
(5)
Todėl Reglamentas (EB) Nr. 14/2004 turėtų būti atitinkamai iš dalies pakeistas ir pataisytas.
(6)
Šiame reglamente numatytos priemonės atitinka visų atitinkamų valdymo komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 14/2004 iš dalies keičiamas taip:
1)
I priedo 1 ir 3 dalys yra keičiamos šio reglamento I priedu.
2)
III priedo 3, 4, 6 ir 8 dalys yra keičiamos šio reglamento II priedu.
2 straipsnis
Reglamento (EB) Nr. 14/2004 II priedo 1 dalyje KN kodas, nurodantis veislinius arklius, yra pataisomas taip:
„0101 11 00“ pakeičiamas „0101 10 10“.
3 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šio reglamento 2 straipsnis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 15 d.